Document ID: /roh_data/filtered/swiss_laws_in_ROHinterleaved.jsonl.gz/26851

This text was translated from DE into Rumantsch Grischun.

Der Bund kann für folgende Aufgaben private Fachorganisationen beiziehen, die im Bereich der Fuss- und Wanderwege gesamtschweizerisch tätig sind:a. Beratung der Kantone, der Gemeinden und Dritter;b. Beschaffung von Grundlagen für Kantone, Gemeinden und Dritte;c. Information der Öffentlichkeit. Er kann privaten Fachorganisationen für ihre Tätigkeiten nach Absatz 1 Finanzhilfen ausrichten. Er schliesst dazu öffentlich-rechtliche Verträge mit ihnen ab. Beitragsberechtigt sind private Fachorganisationen, die:a. im Bereich der Fuss- und Wanderwege gesamtschweizerisch tätig sind; undb. gemäss ihren Statuten seit mindestens drei Jahren ideelle Zwecke im Bereich der Fuss- und Wanderwege verfolgen; allfällige wirtschaftliche Tätigkeiten müssen der Erreichung der ideellen Zwecke dienen. Fassung gemäss Anhang Ziff. 1 des Veloweggesetzes vom 18. März 2022, in Kraft seit  1. Jan. 2023 (AS 2022 790; BBl 2021 1260).

La Confederaziun po consultar organisaziuns privatas spezialisadas ch’èn activas sin plaun naziunal en il sectur da las vias e sendas da viandar per las suandantas incumbensas:a. cussegliar ils chantuns, las vischnancas e terzs;b. metter a disposiziun documentaziuns per ils chantuns, per las vischnancas e per terzs;c. infurmar la publicitad. Ella po pajar agids finanzials a las organisaziuns privatas spezialisadas per lur activitads tenor l’alinea 1. Per quest intent fa ella contracts da dretg public cun questas organisaziuns. Il dretg da survegnir agids finanzials han las organisaziuns privatas spezialisadas che:a. èn activas sin plaun naziunal en il sectur da las vias e sendas da viandar; eb. persequiteschan tenor lur statuts dapi almain 3 onns intents ideals en il sectur da las vias e sendas da viandar; eventualas activitads economicas ston servir a cuntanscher tals intents ideals. Versiun tenor la cifra 1 da l’agiunta da la LF dals 18 da mars 2022 davart las vias ciclablas, en vigur dapi il 1. da schan. 2023 (AS 2022 790; BBl 2021 1260).